Selvom sæsonen ligner en skandale, så ser Aalborg Vikings potentiale for fremtiden

Med 77-87 nederlag lørdag mod Sisu, så blev det til sæsonens syvende nederlag i syv kampe for Aalborg Vikings. Alt andet end den start holdet med ambitioner om slutspil drømte om. Men til trods for det manglende udbytte i kampene, så ser holdets træner muligheder. - Vi har udviklet os kamp for kamp. Vi leverer præstationer mod de bedre hold der vil give os point, hvis vi spiller sådan mod de mindre gode hold. Det er det vi skal tage med videre og udbygge, siger Mads Olesen Head Coach hos Aalborg Vikings til TV2 Nord. Hos spillerne selv ser man fortsat slutspillet som en mulighed. Til trods for der altså ikke er kommet på point på kontoen i sæsonens første syv kampe. - Vi begynder at finde hinanden i vores nye systemer. Og samtidig begynder holdet, der fra sæsonstart ikke kendte hinanden, at steppe op for hinanden. Fortsætter den udvikling, så tror jeg på det vender, men sjovt har det ikke været, fortæller Mads Kofod Rasmussen. Du kan se en reportage fra lørdagens kamp for point i Sporten kl.19.30 søndag aften på TV2 Nord.